শ্বাহৰুখে কয় যে ছানিয়াই কম বয়সতে বহুতো সফলতা লাভ কৰিছে আৰু ইয়াৰ উদাহৰণ পোৱা নাযায় । তেওঁ লগতে কয় যে কেইটামান খেলৰ বাহিৰে ভাৰতীয় খেলুৱৈয়ে ক্ৰীড়া জগতত সাংঘাটিক ধৰণৰ সাফল্য দেখুৱাব পাৰ নাই । কিন্তু কেইগৰাকীমান মহিলা খেলুৱৈয়ে নিজৰ প্ৰদৰ্শনেৰে দেশ বাৰু বিদেশক প্ৰভাৱিত কৰিছে । ছানিয়াৰ পৰা প্ৰেৰণা লৈ আৰু বহুতেই এই পথত খোজ পেলাব বুলি তেওঁ আশাবাদী । তেওঁ কয় যে বহুদিন ধৰি তেওঁ ছানিয়াক জানে আৰু ছানিয়াৰ খেল তেওঁ উপভোগ কৰি আহিছে ।" মই সদায় ছানিয়াৰ কেৰিয়াৰ ফ' ল' কৰি আহিছো । এয়া মই কেৱল ক্ৰীড়াপ্ৰেমী হিচাপে কোৱা নাই । ছানিয়াই ক্ৰীড়াক্ষেত্ৰখনক এক নতুন মাত্ৰা প্ৰদান কৰিছে ।" এটা প্ৰশ্নৰ উত্তৰত তেওঁ কয়, "মই ভাগ্যশালী । মই যেতিয়া দিল্লীপৰা মুম্বাইলৈ আহিলো তেতিয়া মই ইটোৰ পাছত সিটো সফলতা পাই গৈ থাকিলো । কঠোৰ পৰিশ্ৰমৰ বাহিৰে কোনো পথ নাই । সফল হবলৈ আৰু সফল হৈ থাকিবলৈ কঠোৰ পৰিশ্ৰম কৰিব লাগিব ।" ছানিয়াৰ বিষয়ে তেওঁ কয়, "ছানিয়াই বিশ্বৰ সৈতে কথা পাতিছে । তেওঁ খেল ভাল পায় আৰু পৰিয়ালে তেওঁক সমৰ্থন দিছে । তেওঁ যেতিয়া ছিংগলছত বিশেষ একো কৰিব নোৱাৰিলে তেতিয়া তেওঁ ডবলছত শীৰ্ষস্থান লাভ কৰিলে । "ক্ৰীড়াৰ প্ৰতি নিজৰ আগ্ৰহৰ কথাও কয় শ্বাহৰুখে," মোৰ খুব ভাল লাগে । মই চক দে ইণ্ডিয়া কৰিছিলো । খেলক লৈ বনোৱা লগান, মেৰী কম আদি ছৱি খুবেই ভাল আছিল। মিলখা সিং অত্যন্ত অনুপ্ৰেৰণামূলক ছৱি । এতিয়া ধোনীক লৈও ছৱি নিৰ্মাণ কৰিব পৰা যায় । যথেষ্ট অনুপ্ৰেৰণামূলক হ' ব । "ছানিয়াক লৈ ছৱি নিৰ্মাণ সম্পৰ্কে তেওঁ কয়, "ছানিয়াক লৈ যেতিয়া ছৱি হ' ব সেইখন অতি সুন্দৰ হ' ব ।" পাতলীয়া সুৰত তেওঁ লগতে কয়, "মই নাজানো...আপোনালোকে তেওঁকেই সোধক ছৱিখনত তেওঁৰ প্ৰেমিকৰ অভিনয় মোক কৰিবলৈ দিব নেকি?